ZMLUVA O DIELO č. ........

uzatvorená podľa ustanovenia § 536 a nasl. Obchodného zákonníka č. 513/1991 Zb. v platnom znení na stavbu:

Článok 1
Zmluvné strany
1. Objednávateľ:		
Obchodné meno: 
Sídlo:    	                			Obec  Vinohrady nad Váhom
Obecný úrad  355, 925 55 Vinohrady nad Váhom	
Zastúpený:           	Ing. Eva Hanusová, starostka	
IČO:                       	00306304	
DIČ:        	 
IČ DPH:                	2021002357
-	
Bankové spojenie:      
IBAN: 	          	923028132/0200
SK 89 0200 0000 0009 23028132	
Číslo telefónu:              	031/789 9242, 789 9253	
Číslo faxu/mail:           	podatelna@vinohradynadvahom.eu	
(ďalej len „objednávateľ“)

2. Zhotoviteľ:

Obchodné meno:
Sídlo: 	
(vyplní uchádzač)
(vyplní uchádzač)	
Zastúpený: 

Oprávnený rokovať: 
Vo veciach zmluvných:           	(vyplní uchádzač)

(vyplní uchádzač)
(vyplní uchádzač)	
IČO: 	(vyplní uchádzač)	
DIČ: 
IČ DPH:	(vyplní uchádzač)
(vyplní uchádzač)	
Bankové spojenie: 	(vyplní uchádzač)	
IBAN: 
	(vyplní uchádzač)
	
Číslo telefónu: 
Číslo faxu/mail: 	(vyplní uchádzač)
(vyplní uchádzač)	
Právna forma:
Registrácia:	(vyplní uchádzač)
(vyplní uchádzač)	
		
(ďalej len „zhotoviteľ“)

Článok  2
Východiskové podklady a údaje

Podkladom pre spracovanie tejto zmluvy sú:

1.	Výzva na predkladanie ponúk.
2.	Súčasťou výzvy  je aj projektová dokumentácia v  digitálnej forme, podľa ktorej sa  budú stavebné práce vykonávať.
3.	Ponuka zhotoviteľa zo dňa ...................... . (vyplní  úspešný uchádzač)

Článok  3
Predmet zmluvy

1.	Zhotoviteľ sa zaväzuje vykonať pre objednávateľa kompletné zabezpečenie prác na stavbe „Zníženie energetickej náročnosti budovy Materskej školy Vinohrady nad Váhom“ v rozsahu podľa článku 2 tejto zmluvy a prílohy č. 1 ocenený výkaz výmer.
2.	Rozsah realizácie tvoria všetky výkony, dodávky a práce, ktoré sú potrebné pre riadne splnenie zmluvného záväzku zhotoviteľa vrátane vedľajších a dodatočných činností tak, aby predmet diela bol plne funkčný a bol v súlade s príslušnými technologickými predpismi, STN, projektovou dokumentáciou a právnymi predpismi.
3.	Poskytnuté služby, uskutočnené práce a dodaný tovar (výrobky, stavebný materiál) v rámci realizácie tejto zmluvy musia mať pôvod v krajinách EÚ alebo v asociovaných krajinách. V prípade, ak sa služby, práca, tovar na realizáciu predmetu zmluvy v krajinách uvedených v predchádzajúcej vete neposkytujú, resp. nevyrábajú, alebo ich z iných objektívnych príčin nemožno s týchto krajín získať, môže si zhotoviteľ nechať dodať služby, práce a tovar, ktoré majú pôvod v inej tretej krajine. Túto skutočnosť je však zhotoviteľ objednávateľovi povinný preukázať písomnými dokladmi predloženými v origináli a aj ich úradným preložením do slovenského jazyka. Objednávateľ požaduje preukázať pôvod materiálov a výrobkov použitých na predmet zmluvy.
4.	Objednávateľ je oprávnený zvýšiť alebo znížiť rozsah diela (meniť rozsah jednotlivých položiek výkazu výmer) alebo požadovať akúkoľvek zmenu diela (dodatočné doplnenie, resp. vylúčenie niektorých položiek výkazu výmer) priamo súvisiacu s dielom.
5.	Zhotoviteľ sa zaväzuje akceptovať zmeny v rozsahu diela vyžiadané objednávateľom písomne a uzatvoriť na ich rozsah dodatok k tejto zmluve.
6.	Zhotoviteľ nemá právo požadovať objednanie iných súvisiacich a predchádzajúcich prác mimo rozsahu prác stanovených touto zmluvou. Objednávateľ môže objednávať tieto práce u tretieho subjektu.
7.	Zabezpečenie kolaudačného konania k predmetu zákazky a prípadných zmien stavby pred dokončením, v prípade zmien na strane zhotoviteľa v súlade s legislatívou. Zmenami na strane zhotoviteľa sa rozumejú všetky zmeny, ktoré sú potrebné pre to, aby boli splnené všetky požiadavky.

Článok  4
Lehota a miesto plnenia

1.	Zhotoviteľ sa zaväzuje vykonať práce, rozsah ktorých je určený v článku 3 tejto zmluvy, v nasledovných lehotách:
  Realizácia stavby:
	 	začatie: dňom prevzatia staveniska
	 	Zhotoviteľ sa zaväzuje zhotoviť dielo v lehote 3 mesiacov odo dňa odovzdania a prevzatia  staveniska.
		 
2.	Miesto plnenia Obec Vinohrady nad Váhom
3.	Objednávateľ vyhlasuje, že má vysporiadané vlastnícke vzťahy k predmetným parcelám v zmysle platnej legislatívy (staveb. zákona).
4.	Nebezpečenstvo škody na predmete plnenia zmluvy nesie v plnom rozsahu zhotoviteľ do doby protokolárneho odovzdania a prevzatia diela.
5.	Zmluvná lehota dokončenia prác je neprekročiteľná  s výnimkou odseku 6  tohto článku.
6.	Zhotoviteľ má právo na predĺženie lehoty dokončenia prác bez uplatnenia majetkových sankcií zo strany objednávateľa, ak dôjde k zdržaniu v dôsledku oneskoreného odovzdania staveniska zhotoviteľovi objednávateľom alebo iných prekážok na strane objednávateľa.
7.	Zhotoviteľ musí bezodkladne  písomne informovať objednávateľa o vzniku akejkoľvek  udalosti, ktorá bráni, alebo sťažuje vykonanie predmetu zmluvy s dôsledkom predĺženia zmluvnej lehoty.
	Ak dôjde k zdržaniu prác, zhotoviteľ musí preukázať, že bolo vyvolané okolnosťami, na ktoré sa odvoláva.
8.	Objednávateľ ukončené práce prevezme v lehotách, podľa tohto článku a zaplatí za ich zhotovenie dohodnutú cenu.
9.	Za dokončené dielo sa považuje dielo po jeho kompletnom vyhotovení podľa dohodnutého rozsahu a po odstránení všetkých závad.
10.	Ak zhotoviteľ  pripraví kompletné dielo schopné užívania pred dohodnutou lehotou, môže objednávateľ toto dielo prevziať aj v skoršej ponúknutej lehote.

Článok 5
Cena za  práce 

1.	Cena za zhotovenie predmetu zmluvy v rozsahu uvedenom v článku 3 tejto zmluvy je stanovená dohodou zmluvných strán v zmysle § 3 Zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva Zákon o cenách v znení neskorších predpisov (ďalej Zákon o cenách) ako cena maximálna platná do konca zmluvného obdobia uvedeného v článku 4 tejto zmluvy a  je doložená kompletným rozpočtom nákladov zhotoviteľa na jednotlivé objekty, ktorá tvorí prílohu č. 2 tejto zmluvy.
2.	Spôsob vytvorenia ceny je v súlade s § 2 Zákona o cenách založený na cene obchodného, alebo sprostredkovateľského výkonu, ekonomicky oprávnených nákladov a primeraného zisku.
3.	Cena za zhotovenie predmetu zmluvy  celkom je:

       Cena celkom bez DPH: 				EUR
	slovom: 
	DPH:			                 		EUR
	slovom: 
	Cena celkom s DPH:				EUR
	Slovom: 

      	Cena platí pri dodržaní kvalitatívnych a dodacích podmienok uvedených v projektovej dokumentácií dodanej objednávateľom a sú v nej zohľadnené všetky podmienky objednávateľa uvedené v súťažných podkladoch pre verejnú súťaž podľa článku 2 tejto zmluvy.
      	Zhotoviteľ bude fakturovať DPH podľa cenových predpisov SR platných v dobe dodania prác a fakturácie.
4.	Cena uvedená v ods. 3 tohto článku pokrýva všetky zmluvné záväzky, (vrátane záväzkov týkajúcich sa dodávky stavebných prác, dielov, materiálov, výrobkov alebo služieb…), náležitosti a veci nevyhnutné k riadnemu vykonaniu a odovzdaniu diela do užívania.
5.	V cene za zhotovenie diela sú obsiahnuté aj náklady  zhotoviteľa na vybudovanie, prevádzku, údržbu a vypratanie zariadenia staveniska.
6.	Cena za dielo môže byť v lehote podľa článku 4 zmenená iba  v prípade  prípadných doplňujúcich prác požadovaných objednávateľom.
7.	Zhotoviteľ nemá nárok na úpravu ceny spôsobenej  predĺžením lehoty výstavby.
8.	Zhotoviteľ prehlasuje, že cena je stanovená v súlade s projektovou dokumentáciou a požiadavkami objednávateľa.

Článok  6
Platobné podmienky

1.	Všetky platby sa budú uskutočňovať bezhotovostne.
2.	Zhotoviteľ si uplatňuje nárok na úhradu za vykonané práce a dodávky vystavenými faktúrami – (ďalej len faktúrou), ktorá bude obsahovať všetky náležitosti daňového dokladu v súlade s § 71 zákona NR SR č. 222/2004 Z. z. o dani z pridanej hodnoty v znení neskorších predpisov:
a)   obchodné meno a sídlo, IČO, DIČ zhotoviteľa
b)	meno, sídlo, IČO, DIČ objednávateľa
c)	číslo zmluvy
d)	číslo faktúry
e)	dátum uskutočneného fakturovaného plnenia
f)	dátum vyhotovenia faktúry
g)	deň odoslania a splatnosti faktúry
h)	označenie finančného ústavu a číslo účtu, na ktorý sa má platiť (musí byť v súlade s touto zmluvou)
i)	označenie diela
j)	súpis vykonaných služieb, prác a dodávok 1 x mesačne podpísaných stavebným dozorom objednávateľa
k)	podkladom pre fakturáciu je bezrozporový súpis vykonaných služieb, prác a dodávok 
l)	výšku ceny  bez DPH, sadzbu DPH, celkovú fakturovanú sumu vrátane DPH
m)	podpis oprávnenej osoby (prípadne pečiatku v zmysle podnikateľského oprávnenia)
n)	Faktúra – musí zároveň obsahovať nasledovné údaje: názov projektu, názov OP:, ITMS kód:, certifikáty o zhode, atesty o použitých materiáloch a pod.
3.	Fakturácia sa bude vykonávať na konci každého mesiaca po položkách v zmysle oceneného položkovitého rozpočtu predloženého v ponuke. Záverečná faktúra bude vystavená v sume  min. 5% max. 7 %  s DPH z ceny diela.
	Fakturovaná suma sa zaokrúhľuje na dve desatinné miesta, t.j. na centy.
		Zhotoviteľ zodpovedá za pravdivosť, správnosť a úplnosť údajov uvedených v ním vypracovanom súpise vykonávaných prác.
4.	Faktúra vrátane súpisu vykonaných prác a dodávok bude objednávateľovi doručená v piatich rovnopisoch – origináloch vrátane potvrdeného súpisu prác a dodávok. Faktúra musí mať všetky náležitosti, musí byť zostavená prehľadne a musí byť v nej dodržané poradie položiek v súlade s oceneným popisom prác a dodávok predložených v ponuke.
5.	V prípade, že faktúra nebude obsahovať náležitosti uvedené v predchádzajúcich odsekoch, objednávateľ je oprávnený vrátiť ju  zhotoviteľovi na doplnenie. V takom prípade nová lehota začne plynúť dňom doručenia opravenej faktúry objednávateľovi.
6.	Lehota splatnosti faktúry je 60 dní odo dňa doručenia faktúry objednávateľovi. Za deň doručenia sa považuje deň, v ktorý je doručená faktúra prevzatá objednávateľom osobne 
7.	Za vykonané služby, práce a dodávky sa považuje len materiál, výrobky a zariadenia vykonané a zhotovené výlučne pre požadovaný predmet zmluvy, ktoré sú pri službách už vykonané a pri prácach zabudované do diela.
8.	Za deň úhrady sa považuje deň odpísania príslušnej sumy z účtu objednávateľa v prospech účtu zhotoviteľa.

Článok 7
Preddavky na predmet zmluvy

1.	Objednávateľ neposkytne zhotoviteľovi na predmet plnenia zmluvy preddavky.

Článok 8
Podmienky vykonania predmetu zmluvy

1.	Práce na realizácií diela musia byť vykonané podľa zmluvných ustanovení na profesionálnej úrovni a musia vyhovovať § 43 g zákona č. 50/1976 Zb. v znení neskorších predpisov. Materiály a výrobky určené k vykonaniu diela musia byť všeobecne dobrej kvality, vopred odsúhlasené objednávateľom a musia spĺňať požiadavky § 43 f zákona č. 50/1976 Zb. v znení neskorších predpisov a zákona č. 133/2013 Z. z. o stavebných výrobkoch a o zmene a doplnení niektorých zákonov v platnom znení. K dodaným materiálom a výrobkom musia byť doložené certifikáty, osvedčenia o vhodnosti ich použitia na stavby a licencie na vykonávanie predmetných technológií a pod., najneskôr  pred ich zabudovaním. Do doby ich odovzdania objednávateľovi ich archivuje zhotoviteľ (stavbyvedúci) ako prílohu k stavebnému denníku. Zhotoviteľ musí mať na stavbe k dispozícií technické normy, licencie na vykonávanie prác, všeobecne zaužívané pracovné a technologické postupy a návody výrobcu stavebných a technologických výrobkov na spôsob ich použitia, týkajúcich sa predmetu plnenia.
2.	Výrobky a materiály určené na vykonanie predmetu plnenia musí zhotoviteľ dodať bez akýchkoľvek práv tretích osôb.
3.	Zhotoviteľ bude udržiavať všetky nástroje a zariadenia potrebné pre realizáciu predmetu plnenia v náležitom stave a zabezpečí koordináciu svojich poddodávateľov.
4.	Zhotoviteľ vykonáva činnosti spojené s predmetom plnenia na vlastnú zodpovednosť, na svoje náklady, rešpektujúc právne predpisy, rozhodnutia, technické normy a špecifikácie.
5.	Zhotoviteľ zabezpečí vykonané práce, materiály a výrobky určené pre predmet plnenia  pred poškodením a krádežou až do ich protokolárneho  prevzatia  objednávateľom.
6.	Postup prác musí byť vykonaný v súlade s projektovou dokumentáciou tak, aby stavenisko a objekt predmetu plnenia bol stále zabezpečený proti vniknutiu tretích osôb a aby poveternostnými vplyvmi nedošlo k poškodeniu obnažených konštrukcií.
7.	Materiály a výrobky, ktoré nezodpovedajú ods. 1 tohto článku, musí zhotoviteľ na vlastné náklady odstrániť a nahradiť bezchybnými. Škody vzniknuté z tohto titulu znáša zhotoviteľ bez nároku finančnej úhrady zo strany objednávateľa.
8.	Zhotoviteľ zodpovedá za bezpečnosť pri práci a ochranu zdravia všetkých svojich zamestnancov a osôb, ktoré sa s jeho vedomím pohybujú v mieste plnenia. Plán bezpečnosti a ochrany zdravia pri práci na predmet plnenia musí byť k dispozícií na stavenisku u stavbyvedúceho.
9.	Zhotoviteľ je povinný dodržiavať predpisy na účely predchádzania vzniku požiarov na stavenisku.
	Zhotoviteľ v prípade vykonávania činnosti, ktoré vytvárajú zvýšené riziko možnosti vzniku požiaru, najmä zváranie, tepelné delenie a ďalšie spôsoby spracúvania kovov, pri ktorých sa používa zváracie, brúsiace alebo iskriace zariadenie nezávisle od stupňa automatizácie a na miestach s možnosťou vzniku požiaru alebo výbuchu, lepenie horľavých podlahových a strešných krytín obkladov stien a stropov pomocou ohňa, elektrotepelných spotrebičov a zariadení alebo horľavých lepidiel a odstraňovanie starých náterov pomocou tepelných spotrebičov a zariadení, nevyhnutná manipulácia s otvoreným ohňom na miestach s možnosťou vzniku  požiaru, ale aj v prípade vykonávania iných činností so zvýšeným nebezpečenstvom vzniku požiaru, ktoré môžu byť v zmysle zákona č. 314/2001 Z. z. o ochrane pred požiarmi v znení neskorších predpisov a vyhlášky č. 121/2002 Z. z. o požiarnej prevencii  v znení neskorších predpisov kvalifikované ako činnosti so zvýšeným nebezpečenstvom vzniku požiaru, či už pri demontáži alebo montáži, je povinný minimálne 5 dní pred ich začatím informovať stavebný dozor a zabezpečiť všetky úlohy ochrany pred požiarmi podľa ustanovení citovaných právnych noriem.
10.	Objednávateľ bude podľa potreby organizovať na stavbe kontrolné dni, z ktorých prijaté opatrenia a úlohy je zhotoviteľ povinný plniť.
11.	Objednávateľ je oprávnený jednostranne rozhodnúť o znížení rozsahu diela a odobrať zhotoviteľovi časti prác a výkonov.  Toto rozhodnutie bude oznámené zhotoviteľovi a  zhotoviteľ je povinný toto rozhodnutie rešpektovať a dielo zhotoviť podľa tejto zmluvy v rozsahu podľa rozhodnutia objednávateľa. Ak vzhľadom na zníženie rozsahu diela je odôvodnená aj zmena termínu realizácie diela uvedeného v tejto zmluve alebo harmonograme, je objednávateľ oprávnený pri znížení rozsahu diela stanoviť aj nový (kratší)  termín  ukončenia a odovzdania diela.
12.	Zhotoviteľ nevykonáva žiadne zmeny prác a materiálov bez odsúhlasenia stavebného dozoru. Všetky požiadavky na prípadne technicky zdôvodnené zmeny doložené súhlasným stanoviskom projektanta, musia byť zapísané do stavebného denníka a až po ich odsúhlasení objednávateľom môže zmeny zhotoviteľ realizovať. Práce, ktoré zhotoviteľ vykoná bez súhlasu objednávateľa odchylne od zmluvných dojednaní, schválenej projektovej dokumentácie alebo jej zmien, ponuky a požiadaviek v súťažných podkladoch, nebudú uhradené.
13.	Zhotoviteľ písomne vyzve stavebný dozor objednávateľa na preverenie a prevzatie všetkých prác, ktoré budú v ďalšom pracovnom postupe zakryté, alebo sa stanú neprístupnými. Výzva musí byť doručená objednávateľovi písomne, najmenej 3 dni vopred. Výzva sa môže uskutočniť zápisom v stavebnom denníku, pokiaľ taký zápis zástupca objednávateľa  podpíše 3 dni pred stanoveným termínom  preverenia.
14.	V prípade, že sa zástupca  objednávateľa po riadnej výzve na preverenie prác v určenej lehote nedostaví, je povinný uhradiť náklady dodatočného odkrytia, pokiaľ také odkrytie požaduje. Ak sa pri dodatočnom odkrytí zistí, že práce boli vykonané vadne, nesie náklady  dodatočného odkrytia zhotoviteľ.
15.	Stavebný dozor vykonáva preverovanie dodávok a prác vykonaných zhotoviteľom, pričom zhotoviteľ je povinný zabezpečiť účasť svojich zamestnancov pri preverovaní a bez meškania urobiť opatrenia na odstránenie zistených závad a odchýlok od projektu.
16.	Skutočnosť, že objednávateľ skontroloval výkresy, výpočty, dodávky, vzorky a vykonané práce, nezbavuje  zhotoviteľa zodpovednosti za prípadne vady a nedostatky a vykonávanie kontrol tak, aby bolo zaručené riadne splnenie predmetu zákazky.
17.	Pri realizácii stavby musí zhotoviteľ dodržať predpisy a normy uvedené v projektovej dokumentácii, najmä:
a)	všetky všeobecne záväzné legislatívne predpisy, najmä stavebný zákon č. 50/1976 Zb. v znení neskorších predpisov a k nemu príslušné vykonávacie prepisy, Vyhlášku č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
b)	Všetky platné Slovenské technické normy, vzťahujúce sa na predmet zmluvy, vydaných Úradom pre normalizáciu, metrológiu a skúšobníctvo Slovenskej republiky, resp. Slovenským ústavom technickej normalizácie Bratislava.
c)	Všetky výrobky navrhnuté na použitie na stavbe  musia vyhovovať § 43 f Stavebného zákona č. 50/1976 Zb. v znení doplňujúcich predpisov a zákona č. 133/2013 Z. z. o stavebných výrobkoch a o zmene a doplnení niektorých zákonov v platnom znení.
d)	Všetky výrobky a materiály pre stavbu musia byť navrhnuté hospodárne, kvalitne s maximálnou efektívnosťou a minimálnymi nárokmi na údržbu a prevádzku pri jej užívaní.
e)	Zákon NR SR č. 124/2006 Z. z. o bezpečnosti a ochrane zdravia pri práci v znení neskorších predpisov.
f)	Vyhlášku č.  147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.
g)	Vyhlášku Ministerstva práce, sociálnych vecí a rodiny Slovenskej republiky č. 508/2009 o bezpeč. opatreniach pri elekt. a plynových zariadeniach
h)	Nariadenie vlády  Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko.
i)	rozhodnutia a vyjadrenia dotknutých orgánov a organizácií
j)	Nariadenie vlády SR č. 391/2006 Z. z. o minimálnych bezpečnostných a zdravotných požiadavkách na pracovisko
k)	Nariadenie vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov
l)	Nariadenie vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov
m)	Nariadenie vlády SR č. 281/2006 Z. z. o bezpečnostných požiadavkách pri ručnej manipulácií s bremenami
n)	Zákon NR SR č. 355/2007 Z. z. o ochrane, podpore a rozvoji verejného zdravia v znení neskorších predpisov
18.	Zhotoviteľ zrealizuje dielo kvalifikovanými zamestnancami. Zhotoviteľ zodpovedá za to, že bude mať pre zamestnancov všetky  potrebné úradné  povolenia a platné kvalifikačné potvrdenia pre realizáciu diela.
19.	Zhotoviteľ vykoná dielo v rozsahu, kvalite a termínoch podľa tejto zmluvy o dielo.
20.	Zhotoviteľ plne zodpovedá za vhodnosť a bezpečnosť všetkých prác a stavebných metód používaných na stavenisku a pracovisku.
21.	Zhotoviteľ zodpovedá:
a)	za presné vytýčenie diela vo vzťahu k pôvodným referenčným bodom a úrovniam s ohľadom na vyššie uvedené za správnosť polohy, úrovní, rozmerov a vytýčením všetkých častí diela
b)	za zabezpečenie všetkých nevyhnutných pomôcok, zariadenia a pracovných síl potrebných k vytýčeniu a kontrolných meraní
c)	periodicky na svoje náklady zabezpečí úradne kontrolné zameranie, ktoré určí presnú polohu všetkých objektov stavby a odovzdá objednávateľovi originál týchto dokladov pri odovzdaní a prevzatí stavby 
d)	v prípade, že v priebehu realizácie diela vznikne chyba v polohe, v úrovni, rozmeroch alebo vytýčení akejkoľvek časti diela, zhotoviteľ na vlastné náklady túto chybu okamžite opraví. 
22.	Zhotoviteľ po celý čas realizácie diela a odstraňovania jeho vád a nedorobkov:
a)	zodpovedá za bezpečnosť a ochranu zdravia pri práci za všetky osoby na stavenisku, bude udržiavať stavenisko a dielo (pokiaľ nie je dokončené a odovzdané do užívania objednávateľovi) v náležitom stave tak, aby týmto osobám nehrozilo nebezpečie a ďalej zabezpečí, aby všetky osoby na stavenisku boli riadne inštruované a plnili všetky pokyny týkajúce sa bezpečnosti práce podľa platného práva
b)	zodpovedá počas výstavby, t. j. od začatia do úplného dokončenia za majetkovú a požiarnu ochranu diela, materiálov, zariadenia staveniska a staveniska vrátane zariadenia a dodávok a zabezpečí na vlastné náklady všetky nevyhnutné bezpečnostné opatrenia, okrem iného výstražné značenie, dočasné oplotenie staveniska riadne osvetlenie
c)	zamedzí prístupu nepovolaných osôb na stavenisko
d)	vykoná všetky primerané opatrenia na ochranu verejnosti a životného prostredia na stavenisku  i mimo neho,  zamedzeniu škody na verejnom majetku, proti zasahovaniu do práv tretích osôb následkom znečistenia, hluku, vibrácií, prachu alebo iných príčin, vznikajúcich v dôsledku jeho činností
e)	vykoná také opatrenia, aby znečistenie vzduchu a priemyselný odpad zo staveniska vznikajúci následkom realizácie diela nepresiahol hodnoty predpísané platnou legislatívou.
23.	Zhotoviteľ je povinný neprekročiť hlučnosť a prašnosť svojich prác podľa platných STN a príslušných nariadení SR.
24.	Zhotoviteľ počas vykonávania diela je povinný na stavenisku a v jeho okolí zachovávať poriadok a čistotu a bude na svoje náklady a nebezpečenstvo priebežne odpratávať a odvážať zo staveniska všetok stavebný odpad a suť, vzniknutý jeho činnosťou a bude ho likvidovať a ukladať len na miestach k tomu určených v zmysle zákona č. 79/2015 Z. z. o odpadoch a o zmene a doplnení niektorých zákonov.. 
Doklady o odvoze a likvidácií stavebného odpadu odovzdá objednávateľovi pri preberacom konaní.
25.	Zhotoviteľ hradí všetky náklady a poplatky za dočasné využívanie komunikácií v súvislosti so stavbou. 
26.	Zhotoviteľ si zabezpečí na svoje náklady dostatočné dodatočné plochy mimo staveniska, ktoré potrebuje pre účely vykonania diela v prípade, že plocha staveniska odovzdaná objednávateľom je nepostačujúca.
27.	Všetky zariadenia zhotoviteľa, dočasné stavby a materiály poskytnuté zhotoviteľom sa po prevoze na stavenisko považujú za výlučne určené k vykonaniu diela a zhotoviteľ ich a ani ich časť bez súhlasu zástupcu objednávateľa neodvezie.
28.	Všetky dočasné stavby zhotoviteľa musia vyhovovať platným právnym predpisom, hlavne predpisom o bezpečnosti o ochrane zdravia.
29.	Zhotoviteľ sa zaväzuje, že na pracovisku:
a)	bude zamestnávať zamestnancov len so zdravotnou a odbornou spôsobilosťou na určený druh pracovnej činnosti
b)	bude dodržiavať bezpečnostné, hygienické, požiarne predpisy a predpisy pre ochranu životného prostredia
c)	zabezpečí si vlastný dozor nad bezpečnosťou práce vrátane sústavnej kontroly bezpečnosti práce pri všetkých činnostiach na stavenisku a pracovisku objednávateľa
d)	upozorní objednávateľa na všetky možné riziká, ktoré by mohli viesť pri jeho činnosti na pracovisku objednávateľa k ohrozenie života, zdravia zamestnancov objednávateľa alebo tretích osôb alebo k ohrozeniu bezpečného stavu technických zariadení a objektov
e)	bude rešpektovať zákaz fajčenia, zákaz prinášať a používať na pracovisku a v priestoroch objednávateľa akékoľvek alkoholické nápoje a omamné látky
f)	v priestoroch objednávateľa sa budú jeho zamestnanci pohybovať v pracovnom odeve viditeľne označenom názvom firmy
g)	pred vstupom na pracovisko odovzdá zástupcovi objednávateľa zoznam zamestnancov, ktorí budú priamo vykonávať práce na predmete zmluvy a v prípade potreby ho aktualizovať
h)	preukázateľne oboznámi svojich zamestnancov o zákaze pohybu, resp. zdržiavania sa na pracoviskách, ktoré nesúvisia s výkonom objednaných prác bez vedomia a súhlasu objednávateľa.
30.	Zhotoviteľ  odškodní objednávateľa za všetky nároky tretích osôb ohľadne porušenia patentových práv, prác k ochranným známkam alebo k obchodnému menu alebo iných chránených práv vo vzťahu k materiálu alebo zariadeniam zhotoviteľa používaných pre dielo, alebo v súvislosti s ním a za všetky vzniknuté škody, náklady, poplatky a výdaje vzniknuté z týchto dôvodov alebo v súvislosti s nimi.
31.	Zhotoviteľ prehlasuje, že má uzavretú poistnú zmluvu zodpovednosti za škodu v minimálnej výške 25 000 EUR.
32.	Zhotoviteľ vyhlasuje, že má všetky povolenia a licencie, ktoré sú nevyhnutné na vykonanie Diela a že tieto povolenia sú postačujúce na to, aby mohol Dielo riadne vykonať.

Článok 9
Kontrola plnenia predmetu zmluvy

1.	Kontrola plnenia realizácie stavby:
a)	Stavebný dozor objednávateľa pri realizácií predmetu plnenia bude vykonávať .................................. (doplní objednávateľ pred podpisom zmluvy).
b)	Zhotoviteľ poveruje výkonom činnosti stavbyvedúceho ............................. s evidenčným číslom ..................... . V jeho neprítomnosti ho zastupuje v plnom rozsahu .............................. . (vyplní  úspešný uchádzač pred podpisom zmluvy)
Stavebný dozor v priebehu realizácie stavby sleduje, či sa práce vykonávajú podľa dokumentácie, dohodnutých podmienok, technických noriem, návodov výrobcov, bezpečnostných a iných  právnych predpisov. Na zistené nedostatky bezodkladne upozorňuje zápisom do stavebného denníka. 
c)	Osoba poverená výkonom stavebného dozoru je oprávnená zastupovať objednávateľa na rokovaniach vo veciach technických. Objednávateľ poveruje prevzatím zhotoveného diela, podpísaním preberacieho protokolu a zápisom o odstránení vád a nedorobkov prac zamestnanca vo funkcii vedúceho, útvaru investícií a prevádzky a stavebný dozor ktorý spoločne podpíšu.
d)	Stavebný dozor má prístup na všetky pracoviska, kde sa zmluvné výkony realizujú alebo skladujú. Na vyžiadanie mu musia byť predložené výkresy, vzorky materiálov, výsledky kontrol kvality, atesty a iné podklady súvisiace s predmetom plnenia. 
e)	Stavebný dozor je oprávnený dať pokyny, ktoré sú potrebné na vykonanie prác podľa zmluvy  do stavebného denníka.
f)	Stavebný dozor je oprávnený dať zamestnancom zhotoviteľa príkaz prerušiť práce, pokiaľ zodpovedný zástupca zhotoviteľa nie je na stavbe prítomný, a to v prípade, že je ohrozená bezpečnosť uskutočňovanej stavby, život alebo zdravie pracujúcich na stavbe, alebo hrozia iné vážne hospodárske škody.
g)	Stavebný dozor nie je oprávnený zasahovať do hospodárskej činnosti zhotoviteľa.
2. Zhotoviteľ odovzdá objednávateľovi 2 dni pred zabudovaním jednotlivých materiálov, doklady o kvalite zabudovávaných materiálov (prehlásenie o zhode, certifikáty, meracie protokoly...) v súlade so zákonom č. 133/2013 Z. z. o stavebných výrobkoch a o zmene a doplnení niektorých zákonov v platnom znení a s nimi súvisiacimi všeobecne záväznými právnymi predpismi, z ktorých budú zrejmé technické parametre a charakteristiky materiálov ešte pred ich zabudovaním
3.   Zhotoviteľ predloží zástupcovi objednávateľa:
a) 	vzorky materiálov, výrobkov a povrchov, ktoré chce použiť. Použijú sa len materiály, výrobky a povrchy schválené zástupcom objednávateľa
  	b)  certifikáty, resp. vyhlásenia o zhode legislatívnych predpisov na všetky dodávané materiály 
       	a zariadenia
	c)  dodanie kladných protokolov o vykonaných odborných skúškach
d) 	doklady musia byť predložené ku kontrole pred zabudovaním jednotlivých výrobkov a materiálov a do ukončenia diela ich archivuje zhotoviteľ. Objednávateľovi ich zhotoviteľ odovzdá pri odovzdaní a prevzatí predmetu diela.
e) vypracovanie „Plánu ochrany pred požiarmi“ (zriadenie protipožiarných asistenčných hliadok a spísanie písomného povolenia na zváranie pred začatím prác) je povinný zabezpečiť zhotoviteľ v zmysle § 6 ods. 2 zákona č. 314/2001 Z. z. o ochrane pred požiarmi 
f) vypracovanie Plánu bezpečnosti a ochrany zdravia pri práci, ktorý ustanoví pravidlá na vykonávanie prác na stavenisku.

4. Zhotoviteľ vykoná na vlastné náklady všetky skúšky, kontroly a merania v súlade s príslušnými STN, špecifikáciami alebo skúšobným plánom:
     a)  kontrolou dodávaného materiálu pri vstupe na stavenisko
     b) 	kontrolou pred a po zabudovaní tých materiálov a prác, ktoré nespĺňali podmienky tejto zmluvy pri kontrole podľa písm. a) v tomto bode
c) 	odovzdá počas realizácie diela objednávateľovi písomné doklady (vyhodnotenia) o uskutočnených kontrolách, kontrolných skúškach a meraniach do 3 pracovných dní od ich uskutočnenia.

5.  Zhotoviteľ je povinný strpieť výkon kontroly / auditu súvisiaceho so stavebnými prácami   kedykoľvek počas platnosti a účinnosti Zmluvy o poskytnutí nenávratného finančného  príspevku, a to oprávnenými osobami a poskytnúť im všetku potrebnú súčinnosť.
	5.1. Oprávnené osoby na výkon kontroly /auditu sú oprávnené vstupovať do objektov, zariadení, prevádzok a iných priestorov, ak to súvisí s predmetom tejto zmluvy a požadovať od zhotoviteľa predloženie originálnych dokladov a inú potrebnú dokumentáciu, stavebné denníky, vzorky výrobkov a materiálov, alebo iné ďalšie doklady súvisiace s touto zmluvou.
5.2. Oprávnené osoby na výkon kontroly / auditu sú: 
a)	 Poskytovateľ pomoci a nim poverené osoby,
b)	 Útvar následnej finančnej kontroly a nimi poverené osoby,
c)	 Najvyšší kontrolný úrad SR, príslušná správa finančnej kontroly, Certifikačný   orgán a nimi poverené osoby,
d)	 Orgán auditu, jeho spolupracujúce orgány a nimi poverené osoby,
e)	 Splnomocnený zástupcovia Európskej Komisie a Európskeho dvora audítorov,
f)	  Osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.
5.3 Zhotoviteľ je bezodkladne povinný prijať opatrenia na nápravu nedostatkov zistených kontrolou, overovaním na mieste v zmysle Správy z kontroly v lehote stanovenej oprávnenými osobami na výkon kontroly a zároveň zaslať objednávateľovi informáciu o splnení opatrení prijatých na nápravu zistených nedostatkov bezodkladne po ich splnení.

Článok 10
Stavebný denník

1.	Zhotoviteľ je povinný odo dňa prevzatia staveniska viesť stavebný denník v slovenskom jazyku o prácach a činnostiach, ktoré vykonáva. Povinnosť viesť stavebný denník končí prevzatím predmetu plnenia vrátane odstránenia kolaudačných vád a nedorobkov.
2.	Do denníka sa zapisujú všetky skutočnosti rozhodné pre plnenie zmluvy najmä:
-	dátum, pracovná doba, počasie
-	počet zamestnancov na stavbe, ich pracovné nasadenie na jednotlivé práce
-	druh a počet strojov, ich pracovné nasadenie, výkony
-	popis o postupe vykonávaných prác s odvolaním sa na technický predpis
-	obsah a rozsah vykonaných prác s posúdením kvality
-	dodávky stavebných materiálov, výrobkov, zariadení, konštrukcií a montážneho materiálu vrátane sprievodnej dokumentácie najmä osvedčení a certifikátov o materiáloch a výrobkoch, množstvo, skutočnú kvalitu
-	údaje o zistených vadách pri preberaní výrobkov a dodávok
-	druh vykonávaných prác a dodávok s uvedením príslušnej položky  v rozpočte  alebo projekte
-	záznam o pripravenosti prác pre nasledujúce vykonanie prác, najmä u prác, ktoré budú ďalším postupom zakryté s výzvou na ich preverenie
-	prerušenie alebo zastavenie prác na stavbe alebo objekte s uvedením príčiny
-	vykonané skúšky, ich výsledky  a dokumentovanie
-	rozhodujúce okolnosti vplývajúce na kvalitu diela
-	záznamy o kontrole lešení, výťahov...atď., ktoré boli kontrolované po prerušení prác
-	závažné udalosti spôsobené živelnými udalosťami, úrazy, ku ktorým došlo pri      vykonávaní prác
-	záznamy o poučení zamestnancov
-	záznamy o všetkých vykonaných zmenách pri realizácii stavby v porovnaní     s dokumentáciou a zmluvou s uvedením, kto dal na ne súhlas
-	záznamy o výškových a smerových meraniach vrátane dokumentácie o výsledkoch merania
3.	Denné záznamy sa píšu do staveného denníka s očíslovanými listami jednak pevnými,            
jednak perforovanými na dva oddeliteľné priepisy. Perforované listy sú číslované            
zhodne s pevnými listami.
4.	V denníku sa vyznačia doklady, ktoré sa v jednom vyhotovení ukladajú priamo na stavenisku. Jedná sa najmä o výkresy dokumentujúce odchýlky od projektovej dokumentácie, prehľad skúšok každého druhu, atď.
5.	Denné záznamy čitateľne zapisuje a podpisuje stavbyvedúci, prípadne jeho zástupca v ten deň, keď sa práce vykonali, alebo keď nastali okolnosti, ktoré sú predmetom  zápisu. Pri denných zápisoch sa nesmú vynechávať voľné miesta.
6.	Okrem stavbyvedúceho môže robiť potrebné záznamy do denníka stavebný dozor objednávateľa, zamestnanec projektanta poverený výkonom autorského dozoru, orgány  štátneho stavebného dohľadu a prípadne iné orgány štátnej správy a na to splnomocnení zástupcovia zhotoviteľa a objednávateľa, koordinátor bezpečnosti práce na stavenisku.
7.	Ak stavbyvedúci nesúhlasí so záznamom objednávateľa alebo projektanta, je povinný pripojiť k záznamu do 3 pracovných dní svoje vyjadrenie, inak sa predpokladá, že s obsahom záznamu súhlasí.
8.	Ak je na stavbe stavebný dozor objednávateľa, je stavbyvedúci povinný predložiť mu denný záznam najneskôr v nasledujúci pracovný deň a odovzdať mu prvý priepis. V prípade, že je na stavbe občasný stavebný dozor objednávateľa je zhotoviteľ povinný  najmenej raz do týždňa zaslať objednávateľovi doporučene priepis záznamov v denníku  ak ich stavebný dozor neprevezme osobne na stavbe.
9.	Kópiu denníka archivuje zhotoviteľ 10 rokov od protokolárneho odovzdania a prevzatia prác.
10.	Objednávateľ prostredníctvom stavebného dozoru sleduje obsah stavebného denníka a k záznamom v ňom uvedeným dáva svoje stanoviská v prípade, že s obsahom zápisu nesúhlasí do 3 pracovných dní s uvedením dôvodov, inak sa predpokladá že s obsahom záznamu súhlasí.
Okrem toho do denníka zapisuje:
-	údaje o zistených vadách a odchýlkach pri realizácii od dokumentácie stavby s určením lehoty na ich odstránenie zhotoviteľom
-	požiadavky na zhotoviteľa, ktoré vyplynuli z rokovaní zúčastnených na realizácii stavby
-	požiadavky na odstránenie chýb a nekvalitných prác
-	stanoviská kontrolných orgánov štátnej správy a štátneho stavebného dohľadu, ktoré boli objednávateľovi zaslané písomne
-	prípadné požiadavky na práce nad rozsah zmluvy
-	súhlas s náhradným technickým riešením pri zmenách vzniknutých počas realizácie a zmenu materiálov, pokiaľ je k ním predchádzajúci kladný súhlas projektanta
-	záznam o prevzatí prác, ktoré budú v ďalšom postupe výstavby zakryté alebo neprístupné
11.	V priebehu pracovného času musí byť stavebný denník na stavbe trvalo prístupný v kancelárii u stavbyvedúceho alebo jeho zástupcu.
12.	Originál stavebného denníka odovzdá zhotoviteľ objednávateľovi pri odovzdaní diela.
Článok 11
    Odovzdanie a prevzatie staveniska

1.	Objednávateľ odovzdá zhotoviteľovi stavenisko na zhotovenie diela a zhotoviteľ prevezme stavenisko na zhotovenie diela od objednávateľa do 7 dní od nadobudnutia účinnosti zmluvy o dielo.
2.	Pri odovzdaní a prevzatí staveniska odovzdá objednávateľ zhotoviteľovi celé stavenisko včítane hraníc vonkajších plôch.
3.	Zhotoviteľ zabezpečí k stavenisku príjazdové cesty a prívod elektrickej energie tak, aby ich mohol použiť na prípravu a vykonanie prác.
4.	O výsledku preberania a odovzdania staveniska spíšu zástupcovia zhotoviteľa a objednávateľa zápisnicu.

Článok 12
Odovzdanie a prevzatie predmetu zmluvy

1.	Zhotoviteľ splní zmluvný záväzok podľa čl. 3 riadnym vykonaním a odovzdaním predmetu plnenia zmluvy objednávateľovi nasledovne:
a)	Zhotoviteľ odovzdáva a objednávateľ preberá dokončené dielo schopné samostatného užívania podľa zmluvy na samostatnom odovzdaní a prevzatí.
b)	Zhotoviteľ je povinný písomne objednávateľovi oznámiť 14 dní vopred pripravenosť na odovzdanie predmetu plnenia s termínom, kedy sa má vypísať preberacie konanie. Objednávateľ vypíše preberacie konania najneskôr 7 dní pred požadovaným termínom.
c)	Zhotoviteľ v prípade, že sa stavba odovzdáva komplexnými skúškami, alebo vykonaním iných skúšok, musí oznámiť deň ich začatia. Ku dňu odovzdania zhotoviteľ pripraví všetky doklady potrebné k odovzdaniu, doklady o vykonaných skúškach, atesty, certifikáty, návody na obsluhu, záručné listy atď. a 2x kompletnú sadu projektovej dokumentácie skutočného vyhotovenia stavby. 
d)	O odovzdaní a prevzatí predmetu plnenia spíše objednávateľ spoločne so zhotoviteľom preberací protokol o odovzdaní a prevzatí  prác.
e)	Ak objednávateľ odmietne predmet plnenia prevziať, spíše objednávateľ a zhotoviteľ zápisnicu, v ktorej uvedú svoje stanoviská a ich odôvodnenie.
f)	Zhotoviteľ odstráni svoje zariadenia, materiál a stroje zo staveniska do 3 dní po odovzdaní stavby. Po vyprataní staveniska je zhotoviteľ povinný upraviť stavenisko do pôvodného stavu (terénne úpravy).
g)	Po uplynutí lehoty uvedenej v ods. f) tohto článku môže zhotoviteľ ponechať na stavenisku len stroje, zariadenia a materiál potrebné na odstránenie vád a nedorobkov, s ktorými objednávateľ stavbu prevzal, ak termín na ich odstránenie je dlhší ako 5 dní. Ponechané stroje, zariadenia a materiál musí zhotoviteľ umiestniť tak, aby neprekážali  bezpečnej prevádzke (užívaniu).
h)	Pri nesplnení povinnosti podľa ods. f), g), tohto článku je zhotoviteľ  povinný zaplatiť objednávateľovi penále vo výške 100 eur za každý deň omeškania až do dňa skutočného vypratania staveniska. Túto čiastku môže objednávateľ odpočítať z faktúry zhotoviteľa.
i)	Práce musia byť vykonané tak, aby ku dňu zmluvného dokončenia vnútorných prác boli vnútorné priestory užívania schopné a bez vád.
j)	Za dokončené dielo sa považuje dielo po kompletnom vyhotovení podľa dohodnutého rozsahu a po odstránení všetkých vád.

Článok 13
Podmienky odstúpenia od zmluvy

1.	Odstúpenie od zmluvy musí byť oznámené zmluvnej strane písomne a je účinné dňom doručenia oznámenia o odstúpení zmluvnej strane.
2.	Objednávateľ môže až do dokončenia prác bezodkladne odstúpiť od zmluvy v nižšie uvedených prípadoch, ktoré stanovuje zmluva
a)	Ak bol na majetok zhotoviteľa vyhlásený konkurz alebo ak bol podaný návrh na vyhlásenie konkurzu na majetok zhotoviteľa alebo ak zhotoviteľ vstúpil do likvidácie.
b)	Ak zhotoviteľ mešká s prácami oproti harmonogramu o viac ako 2 týždne, alebo s ukončením prác podľa zmluvnej lehoty a ani v primeranej lehote určenej objednávateľom dielo nedokončí. Za meškanie sa nepovažuje predĺženie doby výstavby z dôvodov uvedených v č. 4, bod 6.
c)	Ak zhotoviteľ v súvislosti s plnením predmetu zmluvy uzavrel takú dohodu, ktorá predstavuje porušenie podmienok zmluvy.
d)	Ak napriek písomnému upozorneniu objednávateľom v stavebnom denníku nie sú zo strany zhotoviteľa dodržané platné predpisy BOZP, požiarnej ochrany a ochrany životného prostredia na stavbe.
e)	Ak nie sú po výzve objednávateľa v stavebnom denníku realizované konštrukcie a práce v súlade s požiadavkou na kvalitu realizácie diela(viď zmluva, projekt, platné STN, technologické predpisy ...).
f)	Ak v priebehu vykonávania diela bol štatutárny orgán, alebo člen štatutárneho orgánu zhotoviteľa právoplatne odsúdený za trestný čin, ktorého podstata súvisí s podnikaním.
g)	Ak zhotoviteľ porušil svoje zmluvné záväzky takým spôsobom, ktorý neumožňuje vecnú a časovú realizáciu diela.
3.	Zhotoviteľ môže odstúpiť od zmluvy ak objednávateľ neplní zmluvu, alebo porušil povinnosti z nej vyplývajúce a tým zhotoviteľovi znemožní vykonanie prác.

4.	Nárok na úhradu služieb, prác a dodávok  realizovaných zhotoviteľom ku dňu odstúpenia od zmluvy podľa článku 6 ods. 8 tejto zmluvy zostáva zachovaný a vyúčtuje sa podľa zmluvných cien v rozsahu ukončených, funkčných samostatných častí diela bez vád a nedorobkov.
5.	Zhotoviteľ protokolárne odovzdá a objednávateľ prevezme práce, ktoré zhotoviteľ vykonal v priebehu realizácie diela v súlade s ods. 4, najneskôr do 30 dní po odstúpení od zmluvy. Zhotoviteľ je povinný predložiť overiteľné vyúčtovanie vykonaných služieb, prác a dodávok vrátane dokladov (atesty, certifikáty, skúšky, atď.)
6.	V prípade odstúpenia od zmluvy sa na určenie ceny dovtedy vykonaných prác, výkonov a použitých materiálov použijú primerane ustanovenia tejto zmluvy o cene diela s prihliadnutím na prípadné nároky z vád diela, nezaplatené sankcie a iné pohľadávky vzniknuté zo zmluvy. Ak dôjde k odstúpeniu od zmluvy z dôvodu na strane zhotoviteľa, má objednávateľ nárok na náhradu nevyhnutných nákladov, ktoré mu vznikli s obstaraním nového zhotoviteľa, ktorý dielo realizuje. V záujme zabezpečenia pokračovania prác na predmete zmluvy je zhotoviteľ povinný na žiadosť objednávateľa previesť bez zbytočného  odkladu na objednávateľa  vlastnícke alebo iné právo k vybudovaným zariadeniam, lešeniam a inému vybaveniu, ktoré sa už nachádzajú na pracovisku, ako i k dodaným hmotám a stavebným dielcom, a to za obvyklú cenu primeranú opotrebeniu a stavu týchto vecí. 

Článok 14
Záručná lehota, zodpovednosť za vady a škody

1.	Zhotoviteľ zodpovedá za to, že predmet plnenia zmluvy je zhotovený podľa podmienok tejto zmluvy a že v lehote prevzatia a počas záručnej lehoty bude mať dohodnuté vlastnosti, že zodpovedá platným technickým predpisom a STN, vyhláškam a zákonom vzťahujúcim sa na predmet plnenia a nemá vlastnosti, ktoré by rušili, alebo znižovali hodnotu alebo schopnosť jeho používania. 
2.	Zhotoviteľ zodpovedá za to, že dodané množstvo a vykonané práce sa zhodujú s údajmi        
uvedenými v súpise prác a dodávok.
3.	Zmluvné strany zodpovedajú za škody spôsobené vlastným zavinením, ako i za škody zavinené osobami ktoré použijú na splnenie svojich záväzkov.
4.	Záručná lehota za realizáciu stavby  je 60 mesiacov a začína plynúť dňom protokolárneho prevzatia diela objednávateľom, t. j. dňom ukončenia preberacieho konania pokiaľ je stavba prevzatá bez závad, alebo dňom vydania potvrdenia o odstránení všetkých vád a nedorobkov uvedených v preberacom protokole podľa článku 12, ods. 1, písm. d) tejto zmluvy.
Záruka 60 mesiacov sa vzťahuje aj na všetky stroje, zariadenia, technológie a stavebné práce. Záručná doba 60 mesiacov sa nevzťahuje na stroje, technológie a zariadenia, na ktoré je výrobcom preukázateľne daná iná ( kratšia )záručná doba /minimálne dva roky/
5.	Zhotoviteľ zodpovedá za vady, ktoré má predmet plnenia v čase jeho odovzdania 
objednávateľovi. Za vady, ktoré sa prejavili po odovzdaní predmetu plnenia zodpovedá  zhotoviteľ iba vtedy, ak boli spôsobené porušením jeho povinnosti.
6.	Zhotoviteľ nezodpovedá za vady diela, ktoré boli spôsobené použitím podkladov  
poskytnutých objednávateľom a zhotoviteľ ani pri vynaložení všetkej starostlivosti  
nemohol zistiť ich nevhodnosť, alebo na ňu upozornil objednávateľa a ten na ich použití       
trval.
7.	Zhotoviteľ je zodpovedný za straty alebo škody na majetku, zranenia alebo usmrtenia tretích osôb, ktoré môžu nastať počas vykonávania prác alebo ako ich dôsledok.
8.	Zmluvné strany sa dohodli pre prípad vady predmetu diela, že počas záručnej lehoty má objednávateľ právo požadovať a zhotoviteľ povinnosť bezplatného odstránenia vady.
9.	Zhotoviteľ musí na vlastné náklady odstrániť všetky škody na vykonaných prácach alebo ich častiach, ktoré vzniknú počas obdobia od začatia prác do ich protokolárneho prevzatia objednávateľom a všetky závady, ktoré sa prejavia v záručnej dobe.
10.	Zhotoviteľ je zodpovedný za všetky škody na predmete plnenia spôsobené vlastným zavinením alebo zavinením jeho poddodávateľom počas ich pracovných postupov, ktoré vykonali za účelom plnenia záväzkov pri odstraňovaní vád a opravách počas záručnej lehoty a vzniknuté škody na vlastné náklady odstráni.
11.	Zhotoviteľ je povinný uhradiť škody vzniknuté z uplatnených vád počas záručnej lehoty.
12.	Zhotoviteľ zaručuje, že použité materiály sú nové, v prvej akostnej triede, zodpovedajú požiadavkám objednávateľa a štandardom dohodnutým v zmluve o dielo.

Článok 15
Uplatňovanie  vád

1.	Zhotoviteľ zodpovedá za vady predmetu plnenia, ktoré objednávateľ zistí v záručnej lehote a ktoré včas reklamuje.
2.	Počas záručnej doby má objednávateľ právo v prípade vady diela požadovať ich odstránenie a zhotoviteľ povinnosť bezplatne odstrániť reklamované vady diela.
3.	Objednávateľ prípadné reklamácie vady diela v záručnej lehote uplatní bezodkladne po ich zistení písomnou formou do rúk zodpovedného zástupcu zhotoviteľa. Reklamované vady opíše, prípadne uvedie, ako sa prejavujú.

Článok 16
Odstraňovanie  vád

1.	V prípade oznámenia vád podľa článku 15 ods. 3 objednávateľom v záručnej lehote sa zhotoviteľ zaväzuje bezodplatne a bez zbytočného odkladu ich odstrániť. 
2.	Do 48 hodín od oznámenia sa zaväzuje vykonať obhliadku a najneskôr do 2 pracovných dní odo dňa doručenia reklamácie objednávateľa ich začať odstraňovať a v čo najkratšom technicky možnom čase ich odstrániť. Lehota odstránenia vád sa dohodne písomnou formou.
3.	V prípade nedodržania dohodnutej lehoty môže objednávateľ nechať vykonať opravu treťou osobou a náklady na opravu vyfakturovať zhotoviteľovi, ktorý ich uhradí. Záruka zhotoviteľa podľa článku 14 tým nie je dotknutá. Zhotoviteľ je povinný fakturovanú čiastku v plnej výške uhradiť do 14 dní od jej doručenia.
4.	Na písomnú žiadosť objednávateľa je zhotoviteľ povinný bez zbytočného odkladu reklamované vady odstrániť, aj keď neuznáva, že za vady zodpovedá. V sporných prípadoch znáša náklady na odstránenie vád až do rozhodnutia súdu o reklamácii zhotoviteľ.
5.	Ak počas kolaudačného konania budú zistené zainteresovanými osobami závady a nedorobky, ktoré bránia užívaniu, resp. bezpečnej prevádzke a neboli uvedené v preberacom protokole podľa čl. 12 ods. 1 písm. d),  zhotoviteľ ich okamžite bezplatne odstráni.
6.	Záručná doba sa predlžuje o dobu začatú dňom oznámenia vád a končiacu dňom opravenia reklamovaného predmetu diela zhotoviteľom.

Článok 17
Majetkové sankcie

1.	Zhotoviteľ je povinný uhradiť objednávateľovi zmluvnú pokutu vo výške 1 500,00 EUR z ceny predmetu zmluvy vrátane DPH za každý kalendárny deň omeškania so zhotovením diela oproti termínu uvedenému v harmonograme, ktorý je prílohou č. 3 tejto zmluvy.
2.	Objednávateľ je oprávnený vyúčtované majetkové sankcie odrátať z faktúry.
3.	Ak zhotoviteľ neodstráni prípadné vady predmetu zmluvy uvedené v preberacom protokole o odovzdaní a prevzatí prác v lehote určenej na ich odstránenie alebo  počas záručnej lehoty v čase podľa článku 14 ods. 4 tejto zmluvy, zaplatí objednávateľovi zmluvnú pokutu vo výške 1500,00 EUR za každý deň omeškania a za každý jednotlivý prípad (vadu alebo nedorobok).
4.	Ak objednávateľ neuhradí faktúru za predmet plnenia v termíne podľa článku 6 ods. 6 tejto zmluvy, je povinný uhradiť zhotoviteľovi úrok z omeškania vo výške 0,02 % z čiastky neuhradenej faktúry za každý kalendárny deň omeškania po lehote splatnosti.
5.	Zhotoviteľ sa zaväzuje, že uhradí objednávateľovi v plnej výške škodu, ktorá vznikne objednávateľovi v dôsledku prípadného omeškania dokončenia stavby nedodržaním termínu ukončenia stavby zo strany zhotoviteľa s výnimkou omeškania vplyvom živelnej udalosti. Za škodu spôsobenú objednávateľovi sa považuje akákoľvek sankcia alebo krátenie výšky NFP zo strany poskytovateľa NFP, vzniknutá a uložená objednávateľovi v dôsledku nedodržania harmonogramu ukončenia stavebných prác v rámci projektu. Úhrada alebo zápočet zmluvnej pokuty nezbavuje zhotoviteľa povinnosti dielo riadne dokončiť ani jeho ďalších povinnosti podľa zmluvy.
6.	Uplatnené zmluvné pokuty sa nezapočítavajú na náhradu škody.
7.	Lehota splatnosti majetkových sankcií je do 30 dní odo dňa doručenia dokladu, ktorým bude stanovená majetková sankcia.

Článok 18
Ostatné dojednania

1.	Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nepoužijú na iné účely ako pre plnenie podmienok tejto zmluvy.
2.	Zhotoviteľ prehlasuje, že zabezpečí pokrytie všetkých činností vyplývajúcich z plnenia tejto zmluvy zamestnancami s potrebnými osvedčeniami a oprávneniami v zmysle platnej legislatívy.
3.	Zhotoviteľ bude informovať objednávateľa o stave rozpracovaného predmetu plnenia na  poradách(kontrolných dňoch),ktoré bude zhotoviteľ organizovať podľa potreby. Ich stálymi účastníkmi budú poverený zástupcovia objednávateľa a  poverený zástupcovia zhotoviteľa.
4.	Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne platné predpisy, technické normy a predmety tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených zamestnancov zmluvných strán a rozhodnutiami a vyjadreniami dotknutých orgánov štátnej správy.
5.	Zmluvné strany sa dohodli, že všetky spory vyplývajúce z tejto zmluvy budú riešené dohodou zmluvných strán; v prípade pretrvávajúcich nezhôd cestou príslušného súdu.
6.	Ak sa vyskytnú rozpory v dokumentoch a plnení zmluvy, postupne majú prioritu:
a)	zmluva o dielo
b)	súťažné podklady objednávateľa k predmetnej zákazke 
c)	Výkresová dokumentácia
d)	Výkaz výmer.
7.	Pri rôznosti názorov na vlastnosti hmôt a stavebných výrobkov, pre ktoré platia obecné záväzné skúšobné postupy, môže každá strana po predchádzajúcom upozornení druhej strany dať vykonať materiálovo-technické preskúmanie štátnym, alebo štátom uznaným miestom pre skúšky materiálu. Výsledky týchto skúšok sú záväzné. Náklady na skúšky znáša strana, ktorá nebude v tomto úspešná.
8.	Rozpory zmluvných strán neoprávňujú zhotoviteľa zastaviť práce.
9.	Ak dôjde po uzatvorení zmluvy k zmene z dôvodov na strane zhotoviteľa v zmysle článku 8 ods. 12, nemá tento nárok na zmenu zmluvy - predĺženie lehoty dokončenia a úhrad zvýšených nákladov.
10.	Zhotoviteľ môže na stavbe nasadiť, resp. poveriť vykonávaním diela podľa tejto zmluvy len personál, ktorý má požadovanú kvalifikáciu a schopnosti, ktorý vykonáva potrebné práce podľa zmluvne dohodnutých podmienok a v primeranom čase a je dostatočne vybavený vhodnými pracovnými pomôckami bezporuchovými prístrojmi.
11.	 Objednávateľ je oprávnený podať námietky proti nasadeniu personálu, ktorý podľa jeho názoru nie je dostatočne kvalifikovaný, zanedbáva riadne vykonávanie svojich povinností, alebo nedodržiava platné právne predpisy alebo predpisy BOZP, ochrany pred požiarmi a ochrany životného prostredia, a prikázať zhotoviteľovi, aby tento personál stiahol a nahradil ho novým. Zhotoviteľ je povinný tento pokyn zrealizovať, v opačnom prípade má objednávateľ právo postupovať podľa čl. 13 tejto zmluvy.
12.	Výkresy, výpočty, výsledky overenia výpočtov alebo iné podklady ktoré zhotoviteľovi poskytol objednávateľ pre daný predmet plnenia, nesmú byť  bez súhlasu objednávateľa zverejnené a použité na iné ako dohodnuté účely t.j. na vykonanie prác.
13.	Písomnosti zasielané podľa tejto zmluvy sa považujú za doručené druhej zmluvnej strane   (adresátovi) ak z iných ustanovení tejto zmluvy nevyplýva vyslovene iné:

-	dňom prevzatia písomnosti adresátom,
-	dňom kedy adresát odmietol prevzatie písomnosti,
-	dňom kedy sa písomnosť vráti odosielateľovi ako nedoručená alebo ako nevyzdvihnutá v úložnej lehote, a  to aj keď sa adresát o obsahu písomnosti nedozvedel,  
-	najneskôr 20 kalendárnych dní po tom, čo bola písomnosť preukázateľne odoslaná adresátovi na adresu uvedenú v článku 1.

Zmluvné strany sa dohodli, že všetky písomnosti sa budú zasielať na adresu sídla uvedenú v článku 1. tejto zmluvy, iná adresa na doručovanie sa nepovažuje za relevantnú, ak sa zmluvné strany  písomne nedohodnú inak.
14.	V prípade ak sa akékoľvek ustanovenia tejto zmluvy stane neplatným v dôsledku jeho rozporu s platným právnym poriadkom, nespôsobí to neplatnosť celej tejto zmluvy. Zmluvné strany sa v takomto prípade zaväzujú vzájomný rokovaním nahradiť neplatné, alebo neúčinné zmluvné ustanovenie novým platným zmluvným ustanovením tak, aby ostal zachovaný obsah, zámer a účel sledovaný touto zmluvou.

Článok 19
Záverečné ustanovenia

1.	Zhotoviteľ je viazaný týmto návrhom zmluvy odo dňa doručenia podpísaného textu objednávateľovi.
2.	Zmluva nadobúda platnosť dňom podpisu štatutárnymi zástupcami obidvoch zmluvných strán a účinnosť nadobúda dňom nasledujúcim po dni jej zverejnenia.
3.	Meniť  alebo  dopĺňať  text   tejto zmluvy je možné len formou písomných, očíslovaných dodatkov, ktoré budú platné po ich podpísaní štatutárnymi orgánmi obidvoch zmluvných strán a budú  neoddeliteľnou súčasťou tejto zmluvy. 
4.	Práva a povinnosti vyplývajúce z tejto zmluvy prechádzajú na právnych nástupcov zmluvných strán.
5.	Vzťahy zmluvných strán, ktoré nie sú výslovne riešené touto zmluvou sa riadia príslušnými ustanoveniami Obchodného zákonníka Slovenskej republiky v platnom znení ku dňu uzavretia tejto zmluvy a ďalšími všeobecne platnými predpismi Slovenskej republiky.
6.	Neoddeliteľnou súčasťou tejto zmluvy sú prílohy:
Č. 1 Ocenený výkaz výmer predmetu zákazky (aj v xls. podobe na CD) 
Č. 2 Harmonogram uskutočnenia stavebných prác  - Ganttov diagram
Č. 3 Poistná Zmluva
Č.4 Licencia na zhotovovanie vonkajších tepelnoizolačných kontaktných systémov vydanú Technickým a skúšobným ústavom stavebným alebo iný ekvivalentný doklad platný v členských krajinách ES potvrdzujúci odbornú kvalifikáciu držiteľa vykonávať stavebné práce pri zhotovovaní vonkajších tepelnoizolačných kontaktných systémov. Predložená licencia sa bude týkať kompletného kontaktného systému, ktorý uchádzač mieni použiť na zateplenie objektu.
7.  Súčasťou zmluvy je elektronická verzia podrobného rozpočtu (vo formáte MS Excel). Zhotoviteľ zároveň akceptuje záväzok predkladať v elektronickej verzii  (vo formáte MS Excel) každú zmenu  tohto podrobného rozpočtu, ku ktorej dôjde počas realizácie predmetu zmluvy.  
8.  Zmluva je vyhotovená v 6-och rovnopisoch, z ktorých 5 rovnopisov dostane objednávateľ a 1 rovnopis zhotoviteľ.
9.  Zmluvné strany po oboznámení sa s obsahom zmluvy vyhlasujú, že súhlasia s jej obsahom, jej obsahu a právnym účinkom z nej vyplývajúcich porozumeli, že táto zmluva bola uzatvorená slobodne a vážne na základe pravdivých údajov a nebola dohodnutá v tiesni ani za iných jednostranne nevýhodných podmienok a preto ju na znak súhlasu s jej znením vlastnoručne podpisujú.
10. Dielo bude financované na základe Zmluvy o poskytnutí nenávratného finančného príspevku, medzi verejným obstarávateľom a príslušným poskytovateľom NFP. Zhotoviteľ sa zaväzuje k dodržaniu podmienok vyplývajúcich z tejto zmluvy.

V ............................., dňa:                                                           V ............................., dňa:

                     Objednávateľ:                                                                            Zhotoviteľ:

                ...................................................                                                 ....................................................
                  Ing. Eva Hanusová, starostka			                           (vyplní uchádzač)

Prílohy:

Príloha Zmluvy o dielo č. 1 – Ocenený výkaz výmer predmetu zákazky (aj v xls. podobe na CD
Príloha Zmluvy o dielo č. 2 – Harmonogram uskutočnenia stavebných prác  - Ganttov diagram
Príloha Zmluvy o dielo č. 3 – Poistná zmluva.
Príloha Zmluvy o dieloč.4 - Licencia na zhotovovanie vonkajších tepelnoizolačných kontaktných systémov vydanú Technickým a skúšobným ústavom stavebným alebo iný ekvivalentný doklad platný v členských krajinách ES potvrdzujúci odbornú kvalifikáciu držiteľa vykonávať stavebné práce pri zhotovovaní vonkajších tepelnoizolačných kontaktných systémov. Predložená licencia sa bude týkať kompletného kontaktného systému, ktorý uchádzač mieni použiť na zateplenie objektu.